open-index/open-wikipedia-markdown huggingface dataset:
Distriktsdivisjonen

**Distriktsdivisjonen** er en divisjon i NRK med ansvar for riksproduksjon av radio og fjernsyn utenfor NRKs hovedkontor på Marienlyst. Divisjonen er organisert i fem regioner og femten distriktskontorer. Distriktsdivisjonen har rundt 920 medarbeidere fordelt på 50 kontorer over hele Norge. Distriktsredaktør er Marius Lillelien.

## Bakgrunn
NRKs første distriktskontor ble opprettet i Finnmark i 1934, og raskt fikk NRK egne kontorer i de største byene i Norge. Flere av bykontorene var en videreføring av tidligere private kringkastere som ble inkorporert i NRK da Stortinget i 1933 vedtok å nasjonalisere radiokringkasting i Norge. 

I 1970- og 1980-årene hadde NRK en stor utbygging av distriktskontorene, og nye avdelinger ble etablert og tilført sendeutstyr og ansatte. I dag har NRK rundt 50 kontorer over hele landet. De minste kontorene har rundt 40 ansatte, mens de største har nærmere 300.

NRK Program riks var en divisjon i NRK med ansvar for riksproduksjon av radio og fjernsyn utenfor Oslo. Den besto av en avdeling for riksradio og en avdeling for riksfjernsyn. Program riks ble slått sammen med NRKs distriktskontorer til Distriktsdivisjonen i 2008.

### Programmer produsert av Program riks

* *[[Der ingen skulle tru at nokon kunne bu]]* (TV-serie på NRK1)

## Produksjon
Distriktskontorene produserer både radio, tv og nettartikler både regionalt og til NRKs sentrale kanaler. De største produksjonsmiljøene finnes ved kontorene i Bergen, Trondheim og Tromsø. Blant annet har NRK Hordaland i Bergen ansvaret for *[[Norge Rundt]]* og naturprogrammene i NRK, mens NRK Trøndelag i Trondheim har ansvar for livssyn og populærvitenskap, og kontoret i Tromsø produserer en rekke programmer for barn.

### Radio
Alle distriktskontorene lager til sammen seks timer med daglige distriktssendinger som sendes på NRK P1. Det er også distriktsnyheter hver time på kanalen mellom 6 og 17 på hverdager, og mellom 8 og 12 på lørdager.

### Fjernsyn
Kontorene sender dessuten elleve regionale fjernsynssendinger på NRK1 alle hverdager fra klokken 18.50–18.59 samt mandag til torsdag klokken 20.55–21.00 og 22.55–22.59.

NRK Hordaland og NRK Sogn og Fjordane samarbeider om *[[Vestlandsrevyen]]*. I Troms og Finnmark er det en felles sending, *[[Nordnytt]]*, og Telemark, Vestfold og Buskerud er sammen om NRK Østafjells. I Trøndelag heter sendingen *[[Midtnytt]]*, Hedmark og Oppland serverer *[[Østnytt]]*, mens de øvrige har samme navn som distriktskontoret: Østfold, Østlandssendingen, Sørlandet, Rogaland, Nordland og Møre og Romsdal.

## Organisering
Divisjonen er organisert i fem regioner og ti distriktskontorer.

;Region Nord
:NRK Nordland
:NRK Troms og Finnmark
;Region Midt
:NRK Innlandet
:NRK Trøndelag
:NRK Møre og Romsdal
;Region Vest
:NRK Vestland
:NRK Rogaland
;Region Sør
:NRK Sørlandet
:NRK Vestfold og Telemark
;Region Øst
:NRK Østlandet

## Referanser
Timothy Patrick Murphy

**Timothy Patrick Murphy** (født 3. november 1959 i Hartford, Connecticut, USA, død 6. desember 1988 i Sherman Oaks, California, USA) var en amerikansk skuespiller. Han er først og fremst kjent for sin rolle som den kjepphøye Mickey Trotter, søskenbarn til Ray Krebbs (Steve Kanaly), i TV-serien *[[Dallas (TV-serie)|Dallas]]*.

## Filmografi

## Referanser


## Eksterne lenker
*
Fransk Guyanas flagg

**[[Fransk Guyana]]s flagg** blei antatt 29. januar 2010. Det består av et grønt og et gult trangel, med det grønne øverst, som dannes av et diagonalt skille som går nedover fra flaggets venstre hjørne. I midten er det ei rød femarma stjerne. Det grønne står for skogene, og det gule for mineralrikdommene i jorda. Den røde stjerna symboliserte opprinnelig sosialismen, men har blitt omtolka til å representere befolkningas blod. Flagget blei utforma i 1967 og brukt av separatister, med den eneste forskjellen at det gule triangelet var øverst og det grønne nederst.

I Fransk Guyana er også det franske flagget offisielt, ettersom landet er et fransk oversjøisk departement.

## Referanser
Sabas flagg

**[[Saba (øy)|Saba]]s flagg** ble antatt 6. desember 1985. Det ble valgt ut etter en konkurranse med 130 bidrag, hvor 18-åringen Daniel Johnsons forslag gikk av med seieren. Flagget har ei gul femarma stjerne, som representerer øya Saba. Fargene rød, blå og hvit symboliserer de historiske bånda til Nederland og De nederlandske Antiller.
Sangha Trinational

**Sangha Trinational** er et klynge av naturvernområder som grenser opp til hverandre i grenseområdet mellom de tre landene Den sentralafrikanske republikk, Kamerun og Republikken Kongo. 

Området ble innlemmet på verdensarvlista i 2012 fordi det er godt bevart og forvaltet område med urørt natur, og stor artsrikdom av dyr og planter.

Karakterarter i området er nilkrokodille, vestlig lavlandsgorilla og sjimpanse.
## Se også
* Dja faunareservat, verdensarv i Kamerun
* Odzala-Kokoua nasjonalpark, verdensarv i Republikken Kongo
* Manovo-Gounda St. Floris nasjonalpark, verdensarv i Den sentralafrikanske republikk
## Referanser


## Eksterne lenker
*
Centre for Earth Evolution and Dynamics

**Senter for Jordens utvikling og dynamikk (engelsk: Centre for Earth Evolution and Dynamics,** **CEED**) utforsker sammenhengene mellom jordas sfærer, i form av vekselvirkningene som foregår mellom atmosfæren, jordskorpen, den øvre mantel, den nedre mantel og helt inn til områder nær jordas kjerne. Senteret ble opprettet med arbeidshypotesen at massive vulkanutbrudd, endringer i klimaet på jorda og masseutryddelse av arter gjennom tidene indirekte henger sammen med prosesser som foregår i den nederste delen av mantelen. Senteret forsker på likheter og forskjeller mellom jordkloden og andre steinplaneter og steinobjekter i solsystemet.

CEED har status og finansiering som et Senter for fremragende forskning (SFF), gitt av Norges forskningsråd for ti år (2013–2023). Oppdraget er å dokumentere arbeidshypotesen. Forskningsprosjektet er organisert i seks forskningsteam, Jordens miljøkriser, Jordens dynamikk, Jordens dype indre, Numerisk modellering og modellering av jorden, Jorden og naboplanetene, samt Paleomagnetisme og bergartsmagnetisme, som er et nasjonalt laboratorium som skaffer analysedata for senteret. 

Professor Trond H. Torsvik ledet senteret i perioden 2013–2016, etterfulgt av professor Carmen Gaina, med Trond H. Torsvik som nestleder. Senteret er organisert som en seksjon ved Institutt for geofag ved Universitetet i Oslo. Det har rundt 80 ansatte i heltids- eller deltidsstillinger (rundt 55 årsverk), og omfatter forskere fra nær 20 nasjoner.

CEED driver Den nasjonale forskerskolen for dynamikk og utvikling av jorda og andre planeter (DEEP), som mottar finansiering fra Norges forskningsråd for perioden 2016 - 2023.

Fra og med 2018 deler CEED årlig ut prisen Else-Ragnhild Neumann Award for Woman in Geosciences til en ung kvinnelig forsker som har gjort en betydelig innsats innen geofag. De nominerte skal være bosatt i Norge ved nominasjonstidspunktet, og det skal være maksimum syv år siden de oppnådde sin grad. Prisen er oppkalt etter Norges første kvinnelige professor i geologi, Else Ragnhild Neumann ved Universitetet i Oslo.

## Eksterne lenker
* CEEDs offisielle hjemmeside 
* Earth Dynamics Group
Museum FLUXUS+

**Museum FLUXUS+** holder til i Potsdam, Tyskland og åpnet i byens nye kulturelle senter Schiffbauergasse i april 2008. Det er Potsdams første museum for moderne kunst. Det 1000 m² utstillingsområdet i den toetasjes bygningen består av kunstverk fra private samlinger. Med sin store art+life-shop, dets café, et “atrium” for samtidsutstillinger og arrangementer, har museum FLUXUS+ blitt en kulturell møteplass ikke bare for kunstnere og kunstelskere.

Den permanente utstillingen ved museum FLUXUS+ består av kunstverk, dokumenter og filmer av og om den internasjonale og intermedia kunstbevegelsen fluxus. I første etasje viser det verk av Wolf Vostell, Emmet Williams, Ben Patterson, Nam June Paik, og andre kunstnere fra 1960-tallet. I tillegg blir verk av kunstnere som Arman, Lebel, Christo, Niki de Saint-Phalle, Hains, Leve, og Ann Noël presentert for å gi en generell idé om avant-garde i andre del av det 20. århundre. Utstillingene i andre etasje av museet fokusere på kunsten og livsverket til Wolf Vostell. Her vises snarere mindre kunstgjenstander, skisser og malerier enn overdimensjonerte verk Vostells refleksjon over hans motto “Leben ist Kunst. Kunst ist Leben”. Samlingen består av Vostells tidligste skisser i tillegg til verk som ble fullført like før hans død, og dermed illustrerer hans arbeid som en fluxus- og happening-kunstner, designer, komponist, maler og videopioner. Dessuten viser museet nåtidens tolkning av “Kunst ist Leben” ved å presentere verk av fire samtidskunstnere: Costantino Ciervo, Hella De Santarossa, Lutz Friedel, og Sebastian Heiner.

## Eksterne lenker
* Nettsiden til museum FLUXUS+
Max Midsun

**Max Midsun** er et hardrock-band fra Norge, dannet i 2004.

Max Midsun platedebuterte i 2006 med albumet *Max the 1st*. Musikken er av bandet betegnet som «Queens of the Stone Age, System of a Down, Tool, Entombed og Alice in Chains' uekte sønn». Plata ble gitt ut på Morningstar Records/Tuba Records med distriubusjon gjennom Plastichead.

Max Midsuns andre album, *Max Factor*, ble utgitt i 2008. Bandet deltar på samleplater utgitt i Kina og USA, og har også to av sine låter med i Funcoms spill *[[The Secret World]]*.

## Medlemmer
* Kim Tungvåg, vokal
* Rune Stavnesli, gitar
* Yngve Kvalø, gitar
* Isaac Khan, bass
* Daniel Elide, trommer

## Diskografi
* 2006 *Max the 1st*
* 2008 *Max Factor*

## Eksterne lenker
* 
* Max Midsuns profil på Groove.no
*  Max Midsuns profil på Spirit-of-metal.com
Skittentinden

**Skittentinden** (historisk: *Skitntinden*) er et fjell på Kvaløya i Tromsø kommune i Troms. Det har en høyde på  meter over havet.

Fjellet er et populært turmål for folk i Tromsø. Turen begynner gjerne ved Kattfjordvatnet (151 moh.). Man går opp via Trollskarvatnet (508 moh.) og bestiger fjellet fra vest. For å komme til selve toppen følger man kammen fra sør.

## Fotnoter



## Referanser




## Eksterne lenker
* Skitntinden Kugos toppturer i Troms
Stratonike av Syria

**Stratonike av Syria** (gresk: Στρατoνίκη της Συρίας; født ukjent - død 254 f.Kr.) var datter av Demetrios I Poliorketes og Fila (datter av Antipatros) og var to ganger dronning av Selevkideriket, først gift med Selevkos I Nikator, deretter med dennes sønn Antiokos I Soter.

I 299/300 f.Kr. ble Stratonike gift med Selevkos I Nikator. Hun var da antagelig ikke mer enn 17 år gammel. Hun ble fraktet av sin far Demetrios til Rosos ved kysten av Pieria i Makedonia hvor hennes bryllup ble feiret i aller største storslåtthet. Hennes brudgom Selevkos var bortimot førti år eldre, rundt 58 år gammel.

Til tross for den store aldersforskjellen synes Stratonike å ha kommet godt ut av med den gamle kongen i noen år, og født ham et barn, en datter ved navn Fila (oppkalt etter hennes mor). Det ble deretter oppdaget at hennes stesønn Antiokos var blitt dypt forelsket i henne. Det var en farlig situasjon. For å unngå at Selevkos måtte henrette sin sønn for forræderi, lot han seg skille fra sin hustru. I 294/293 f.Kr. ble Stratonike gift med kongens sønn Antiokos, og på omtrentlig samme tid, eller året etter, ble han konstituert som konge av Selevkiderikes østlige provinser. 

Ekteparet installerte seg i Babylon, og deres forhold synes å ha vært vellykket. Hun fødte ham fem barn, selv om hennes navn ellers opptrer sjelden i kildene: Selevkos (ble henrettet for opprør), Laodike, Apama II, Stratonike og Antiokos II Theos som etterfulgte sin far som konge.

Selevkos I Nikator døde i 281 f.Kr. og Antiokos etterfulgte sin far som konge. Stratonikes eldste datter med Selevkos, Fila, ble gift med den makedonske kongen Antigonos II Gonatas. Byen Stratonikeia i Karia ble oppkalt etter henne av ektemannen Antiokos. Muligens ble en annen by av samme navn reist ved bredden av elven Kaïkos ikke langt fra Pergamon.

En gang rundt september/oktober 254 f.Kr. døde Stratonike i byen Sardis.

## Referanser


## Litteratur
* «Stratonice (3)»  i: Smith, William (red) (1867): *Dictionary of Greek and Roman Biography and Mythology*, Boston

## Eksterne lenker
* 
* «Stratonice I», *Livius.org*
Anna Hedenmo

**Anna Birgitta Hedenmo** (født 1961) er en svensk journalist som arbeidet for Sveriges Television i årene 1993–2024. er best kjent som nyhetsanker for programmet Aktuellt. 

Andre programmer hun har deltatt i er Vi i femman (dommer), SVTs valvaka 2003 i forbindelse med EMU-valget, Boomerang (sommeren 1999), Rapport og Rapport morgon, Debatt (høst 2001 sammen med Lars Wiklund), Milleniet jorden runt (nyttårsdag 1999), Gomorron Sverige (1993–) og Agenda (2008 sammen med Karin Hübinette). 

11. juni 2024 informerte hun i en pressemelding om at hun skulle slutte ved SVT og gå over til Handelsbankens mediebolag EFN Ekonomikanalen. 

Før hun kom til Sveriges Television, jobbet hun på Dagens Eko som nyhetsoppleser. Hedenmo er gift og har to barn.

## Referanser


## Eksterne lenker
*
Momoiro Clover Z

er en japansk jentegruppe (en idolgruppe). Gruppen ble dannet av Stardust Production i 2008. Gruppen består i dag av fem tenåringsjenter.

## Medlemmer

### Tidligere medlemmer

**Andre**
* ; født 
* ; født 
* ; født 
* ; født 
* ; født 
* ; født 

## Diskografi
### Singler

### Album

## Videografi

## Referanser


## Eksterne lenker
* 
* 
*
Jakob Sigurðsson

**Jakob Óskar Sigurðsson** (født 28. mars 1964) er en islandsk tidligere håndballspiller, og nåværende konsernsjef i Promens International.

Sigurðsson, som har 247 landslagskamper og 303 scorede mål for Islands herrelandslag, har deltatt i OL tre ganger for Island: i 1984, 1988 og i 1992.

## Referanser


## Eksterne lenker
*
MF «Bastø II» (1979)

**MF «Bastø II»** ble bygd i Norge i 1979, hun gikk ruten Moss – Horten  for AS Alpha frem til 1987. I 1987 blir Alpha overtatt av Kosmos-gruppen og MF «Bastø II» blir overført til Gokstad rederiet. Hun gikk ruten Moss – Horten frem til 1996. Hun lå i opplag fra 1996 til 1999. I 1999 ble hun solgt til Viano Shipping, Reggio di Calabria, Italia. I 2014 ble hun solgt til rederiet Anship LLC, Moskva, Russland. I 2019 ble hun solgt til Ciner Teksili Perrol Madencilik, Istanbul, Tyrkia under navnet  «YENER CINER», og i 2022 ble hun hugget i  Aliaga  

## «Bastø II»
* 1979: 8. juni: Levert til rederiet Alpha som MF «Bastø II», byggpris 44&nbsp;058&nbsp;000 NOK
* 1979: Satt inn i ruten Moss-Horten

## «Østfold»
* 1991: 1. juni: Omdøpt «Østfold»
* 1998: Solgt til Stavangerske Westmarin AS

## «Ostfold»
* 1999: Solgt til Viano Shipping S.p.A. Omdøpt «Ostfold»

## «Crimea»
* 2014: Solgt til Anship LLC. Omdøpt «Crimea»

## «Yener Ciner»
* 2019: Solgt til Ciner Teksili Perrol Madencilik Omdøpt «Yener Ciner»
* 2022: Hugget i Aliaga 

## Referanser


## Kilder
*  «Bastø II»  fjordfaehren

## Eksterne lenker
* 
*
Bhopal (delstat)

**Bhopal** var en delstat i India fra 1949 og til den ble en del av Madhya Pradesh i 1956. Byen Bhopal var hovedstad. Delstaten hadde ved folketellingen i 1951 en befolkning på  og et areal på  km².

Delstaten ble til da fyrstestaten Bhopal gikk inn i unionen India den 1. juni 1949. Etter Indias grunnlov av 1950 utgjorde Bhopal en delstat i klasse C. Delstaten sto direkte under sentralregjeringen, som utpekte en delstatsadministrator, inntil en folkevalgt forsamling og en delstatsregjering var valgt.

Ved valget til delstatsforsamlingen i 1951 ble Kongresspartiet største parti med 52 % av stemmene og 25 av 30 mandater. Akhil Bharatiya Hindu Mahasabha fikk 14 % og ett mandat, mens uavhengige kandidater til sammen vant fire mandater på bakgrunn av 22,9 % av stemmene. Shankar Dayal Sharma var delstatens førsteminister fra 1952 til 1956.

Som følge av States Reorganisation Act ble Bhopal i 1956, sammen med Madhya Bharat og Vindhya Pradesh, innlemmet i delstaten Madhya Pradesh. Delstatens territorium er i dag en del av distriktene Bhopal, Raisen og Sehore.

## Referanser
Haus Sparebank

**Haus Sparebank** ble etablert i Ytre Arna (Haus) under navnet *Haus Præstegjeld Sparebank* i 1866. Fire år senere ble Haus herred delt og Bruvik skilt ut som eget herred og prestegjeld. Den nye kommuneorganiseringen fikk imidlertid ingen store konsekvenser for banksameiet. Virksomheten skiftet navn til Haus Sparebank i 1877, men ble til daglig kalt *Haus og Bruvik Sparebank*. 

Haus Sparebank etablerte filialer på Espeland og Lonevåg i henholdsvis 1936 og 1948. I 1971 fusjonerte virksomheten med Bergens Sparebank, og i 1982 ble begge sammensluttet til Sparebanken Vest i likhet med mange andre banker i Hordaland og Sogn og Fjordane.

## Litteratur
* Angell, Svein Ivar, m.fl. 1998. Vestlandsreiser. A.s. Centraltrykkeriet
* Mjeldheim, Leif. 1966. Haus Sparebank 1866-1966. J. W. Eide A.s. Bergen

## Eksterne lenker
* Haus Sparebank - oppslagsverket oVe, artikkel av Torgeir Aase, Bergen Byarkiv.
Mats Møller Dæhli

**Mats Møller Dæhli** (født 1995) er en norsk fotballspiller som spiller for .

Møller Dæhli hadde også proffkontrakt i Manchester United frem til 3. juli 2013. Han spiller også på Norges landslag, og var elev ved både NTG-U i Bærum og Norges Toppidrettsgymnas i Bærum (2008-2015).

## Ungdomsår, klubbkarriere
Mats Møller Dæhli spilte i Lyn Toppfotball som barn og meldte overgang til Stabæk da Lyn gikk konkurs. 

Dæhli ble omtalt som det største fotballtalentet i 15/16-årsklassen gjennom tidene av TV 2-kommentator Morten Langli,  Han ble også omtalt som et av Norges største talenter av Hallvar Thoresen, Ole Gunnar Solskjær. og Nils Johan Semb. 

Dæhli hadde fire treningsopphold med Manchester United allerede som ung tenåring, og skrev en avtale på tre og et halvt år med Uniteds ungdomsakademi da han var 15 år gammel.

## Proffkarriere
På sin egen 17-årsdag skrev han proffkontrakt med Manchester United. Han ble omtalt som en viktig brikke i Uniteds U18-lag og vant den prestisjefylte prisen «Årets akademispiller» i 2012.

## Landslag
Dæhli var fast spiller og kaptein på U16-laget hvor han flere ganger ble kåret til «banens beste spiller».

Dæhli debuterte på Norges U21-landslag i fotball den 7. februar 2013, en kamp Norge vant 2-1 over Russland.

Dæhli ble 5. november 2013 tatt ut til A-landslagstroppen av Per-Mathias Høgmo, til treningskampene mot Danmark og Skottland 15. og 19. november.

## Meritter
'''Molde FK'''<br />
* NM: (1) 2013
*Vinner av 2. Bundesliga:  (1) 2015/16 med SC Freiburg.
*Under-21 Premier League mester: (1) 2012/13 med Manchester United.

## Privat
Mats Møller Dæhli er sønn av *[[VG]]*-kommentator Truls Dæhli og *[[Dagbladet]]*-fotograf Mette Møller. Jim Solbakken er Dæhlis agent.

## Referanser


## Eksterne lenker
* 
*
Nadiya

:*For det europeiske navnet med russisk opprinnelse, se [[Nadia]].*

**Nadiya** eller **Nadya** (arabisk ) er et arabisk kvinnenavn som betyr «mør, delikat». Navnet transkriberes også som *Nadiyya* og *[[Nadia]]*. *Nadiye* er en tyrkisk form av navnet.

## Utbredelse
*Nadiya* er et utbredt arabisk kvinnenavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Nadya Suleman (f. 1975), amerikansk kvinne kjent for å ha født åttlinger
* Nadhiya, indisk skuespiller

## Annen bruk av navnet
* *[[Nadiya Ke Paar]]*, indisk film fra 1982

## Referanser


## Eksterne lenker
Eeva-Liisa Jor

**Eeva-Liisa Sallinen Jor** (født 1938) er en finsk-norsk oversetter og journalist. 

Hun har oversatt bøker av finske forfattere som Antti Tuuri, Leena Krohn og Eeva Joenpelto til norsk, og har redigert antologien *Finland forteller* for Bokklubben i 1982. Hun er gift med forfatteren og kulturredaktøren Finn Jor, og paret mottok *Norsk-finsk kulturpris* fra Finsk-norsk kulturinstitutti 1998.

## Referanser
Palestinaskjerf

**Palestinaskjerf** er et tradisjonelt arabisk hodetørkle (kefije) formet som et firkantet skjerf av bomull.

Hodeplagget brukes hovedsakelig av arabiske menn, men også av andre for å beskytte hodet mot direkte sollys eller munnen og øynene mot støv og sand.

Skjerfet har vært et motetilbehør i USA, Japan og andre vestlige land siden slutten av 1980-årene. I nyere tid er skjerfet blitt tatt i bruk som politisk symbol, for eksempel under demonstrasjoner mot Israels okkupasjon av palestinske områder.

## Utforming
Skjerfet er et hvitt, kvadratisk klede med innvevde mønstre i en annen farge og ofte utstyrt med frynser. Det blir laget av ull, lin eller bomull. Hodeplagget kan være grovt og simpelt eller fint og kostbart. Det danderes på litt forskjellige måter på hodet, men brettes ofte diagonalt og festes med en agal (akal), en type hodering i form av et svart tau som legges dobbelt omkring hodet. Skjerfet kan også vikles tettere rundt hodet hvis en trenger bedre beskyttelse.

Skjerfet har flere symboler med dyp betydning. Det svarte fiskegarnmønsteret representerer fiskerne i Gaza og forbindelsen til Middelhavet, mens de tykke, svarte linjene symboliserer handelsrutene som knytter Palestina til resten av verden. Blad- eller olivengrenmønsteret står for fred, utholdenhet og tilknytningen til jorden, og de hvite feltene uttrykker håp og frihet. Samlet sett symboliserer skjerfet palestinsk identitet, motstand og solidaritet.

Skjerfet kommer i flere farger. Svart og hvitt mønster er mest populært i Midtøsten, mens de røde og hvite blir oftest brukt i Jordan og i statene i Persiagulfen.

## Palestinsk nasjonalsymbol
Sammen med den voksende palestinske nasjonalidentiteten økte også behovet for å skape palestinske nasjonalsymboler. Det arabiske skjerfet kefije, som brukes av mange arabiske og muslimske grupper, ble tatt i bruk som et slikt symbol. Yasir Arafat relanserte plagget for alvor i 1970-årene, men palestinaskjerfet var også et symbol på frigjøringskamp i 1930-årene. Palestinere selv kaller skjerfet med sitt arabiske navn kefije, men i enkelte land i Europa, spesielt i Skandinavia, festet navnet «palestinaskjerf» seg. Dette skjedde til tross for at skjerfet ble brukt av andre arabiske folkegrupper lenge før den palestinske nasjonalbevegelsen oppstod.

Årsaken til at den arabiske kefije har fått navnet «palestinaskjerf» av pro-palestinske grupper er trolig et ønske om å vise at palestinerne har sin egen kultur og tradisjon som er forskjellig fra den arabiske.

Moten med «palestinaskjerf» i Norden begynte i 1980-årene i København, og spredte seg etter hvert til Norge, Sverige og Finland. I Europa er sjalet populært i politiske kretser på venstresiden.

## Referanser


## Eksterne lenker
*
Cicero Stadium

**Cicero Stadium** er et fotballstadion i Eritreas hovedstad Asmara. Stadionet blir brukt av Denden FC, Al-Tahrir FC, Maitemenai, Tesfa FC og City Center. Det ble åpnet 29. september 1938 av Francesco Cicero. Stadionet eies 100 % av Eritreas Fotballforbund.

## Referanser
Adam Matthews

**Adam James Matthews** (født 13. januar 1992) er en walisisk fotballspiller som spiller for den kypriotiske klubben AC Omonia.

Watt startet karrieren i den engelske Football League Championship-klubben Cardiff og skrev kontrakt med Celtic den 25. februar 2011 på en fireårskontrakt løpende fra 1. juli samme år, og fulgte slik sin lagkamerat Joe Ledley. 

Han debuterte på Celtics førstelag i en kamp 7. august 2011 da Celltic vant 1–0 over Aberdeen. Han spilte deretter sin første europa-kamp, da han ble satt inn som innbytter da Celltic tapte 2–0 for Atlético Madrid.

Han debuterte i Champions League 1. august 2012 da Celtic spilte mot HJK Helsingfors på Celtic Park i den tredje kvalifiseringsrunden.

Han ble utnevnt til månedens unge spiller i Skotsk Premier League 2012–2013 for januar 2013.

## Meritter
;Celtic
* Scottish Premiership (3): 2011–2012, 2012–2013, 2013–2014
* Scottish League Cup (1): 2014-2015

## Referanser


## Eksterne lenker
*
Huntonit

**Huntonit AS** er et norsk selskap som fabrikkerer trefiberplater (halvharde fiberplater og tilsvarende produkter). Navnet skriver seg fra Hunton Bruk ved Gjøvik, som siden begynnelsen av 1930-tallet produserte slike plater under handelsnavnet huntonit. Bedriften har senere gått gjennom flere sammenslåinger, men leverer fortsatt fiberplater til bygginsdustrien, i dag under navnet Huntonit AS.

Råvarene til industriproduksjonen består av rundtømmer, sagspon, hunved og flis, og hentes hovedsakelig fra nærområdet. 

Eiendomsmessig består Huntonit AS av produksjonslokaler på nesten 20 000 m², tomtearealet - eiet er på over 78 000 m².

## Referanser


## Eksterne lenker
* 
*
Mosaikk (album)

***Mosaikk*** er et musikkalbum med ASA utgitt i 1971. Med unntak av «The House of the Rising Sun» er alt materiale selvskrevet.

Albumet ble spilt inn i Arne Bendiksen Studios og utgitt på RCA Victor (LPNES 304). 

## Sporliste
# «Verdensteateret» (Asbjørn Krogtoft) (3.04)
# «Eva Mari» (Asbjørn Krogtoft) (2.55)
# «Candlestick Cove» (Asbjørn Krogtoft) (2.44)
# «Lunch» (Asbjørn Krogtoft) (2.51)
# «Leiv Eriksons Emigrant Blues» (Asbjørn Krogtoft) (4.00)
# «Vakre Vera» (Asbjørn Krogtoft) (2.48)
# «Bobby, You're Not Allowed to Die» (Asbjørn Krogtoft) (3.58)
# «The House of the Rising Sun» (Trad.) (4.00)
# «Mosaikk» (Asbjørn Krogtoft) (2.47)
# «Let Me In - Put Me On» (Asbjørn Krogtoft) (2.41)
## Eksterne lenker
* Mosaikk
Ajmer (delstat)

**Ajmer** var en delstat i India fra landet ble selvstendig og til den ble en del av Rajasthan i 1956. Byen Ajmer var hovedstad. Delstaten hadde ved folketellingen i 1951 en befolkning på  og et areal på  km².

Delstaten ble til da Britisk India ble selvstendig 15. august 1947 og provinsen Ajmer-Merwara ble en del av  unionen India. Etter Indias grunnlov av 1950 utgjorde Ajmer en delstat i klasse C. Delstaten sto direkte under sentralregjeringen, som utpekte en delstatsadministrator.

I 1951 ble det holdt valg til en folkevalgt forsamling og en delstatsregjering med en førsteminister ble utnevnt året etter. Ved valget til delstatsforsamlingen i 1951 ble Kongresspartiet største parti med 44,5 % av stemmene og 20 av 30 mandater. All India Bhartiya Jan Sangh (BJS) fikk 12 % og tre mandater, Pursharathi Panchayat (PP) fikk 6,7 % og tre mandater, mens uavhengige kandidater til sammen vant fire mandater på bakgrunn av 34,9 % av stemmene. Haribhau Upadhyaya ble i 1952 delstatens førsteminister.

Ajmers territorium var helt omsluttet av Rajasthan. Som følge av States Reorganisation Act ble Ajmer i 1956 slått sammen med delstaten Rajasthan, der Ajmers territorium utgjør en del av distriktet Ajmer.

## Referanser
Lerma (elv)

**Lerma** er Mexicos nest lengste elv. Den er 750 kilometer lang og har utspring fra Lermalagunen, nær Almoloya del Río på Det meksikanske platå. Elva renner igjennom delstaten Jalisco og ut i Chapalasjøen.
Tour of Oman 2013

**[[Tour of Oman 2013]]** var den 4. utgaven av sykkelrittet Tour of Oman. Det ble arrangert fra 11. februar til 16. februar 2013 i Oman. Rittet var del av Asiatouren i landeveissykling 2012-13.

Rittet ble vunnet av Chris Froome foran Alberto Contador og Cadel Evans. Froome vant i tillegg en etappe (+ en andreplass) og poengtrøya. Peter Sagan vant flest etapper med to. Kenny Elissonde vant ungdomstrøya og endte på 8.-plass sammenlagt i rittet. Bobbie Traksel vant kombinasjonstrøya etter mange dager i brudd, mens BMC Racing Team til slutt vant lagkonkurransen.  

## Lag og deltagere

## Etapper
### Mandag 11. februar – 1. etappe
; Al Musannah – Sultan Qaboos University, 162 km 

### Tirsdag 12. februar – 2. etappe
; Bidbid – Al Bustan, 146 km 

### Onsdag 13. februar – 3. etappe
; Nakhal Fort – Wadi Dayqah Dam, 190 km 

### Torsdag 14. februar – 4. etappe
; Samail – Jabal Al Akhdhar, 152,5 km 

### Fredag 15. februar – 5. etappe
; Al Alam Palace – Ministry of Housing in Boshar, 144 km 

### Lørdag 6. februar – 6. etappe
; Hawit Nagam Park – Matrah Corniche, 144 km 

## Resultater
### Etappe for etappe

### Sammenlagt

### Poengtrøya

### Ungdomstrøya

### Lag

### Kombinasjonstrøya

## Eksterne lenker
* 
*
Bilaspur (delstat)

**Bilaspur** var en delstat i India fra 1948 og til den ble en del av Himachal Pradesh i 1954. Byen Bilaspur var hovedstad. 

Delstaten ble til etter at Britisk India ble selvstendig 15. august 1947 og de mange fyrstestatene sluttet seg til unionen India. Den 15. april 1948 gikk de øvrige fyrstestatene i området sammen og dannet delstaten Himachal Pradesh. På grunn av utbyggingen av Bhakra-demningen ble fyrstestaten Bilaspur holdt utenfor den nye delstaten og gikk i stedet 15. august 1948 inn i India som en egen enhet. Fyrsten, raja Anand Chand ble da delstatsadministrator (*chief commissioner*), en post han holdt til 1950. Etter Indias grunnlov av 1950 utgjorde Bilaspur en delstat i klasse C. Delstaten sto direkte under sentralregjeringen, som utpekte delstatsadministratoren.

I 1954 ble Bilaspur slått sammen med Himachal Pradesh, der Bilaspur er et distrikt.

## Referanser
Chapalasjøen

**Chapalasjøen** (spansk: *Lago de Chapala*) er Mexicos største ferskvannsinnsjø. Den ligger på grensen mellom delstatene Jalisco og Michoacán. Innsjøen har to små øyer, *Isla de los Alacranes* og *Isla Mezcala*, og en tredje veldig liten øy, *La Isla Menor*, ved siden av Isla Mezcala.

I jobbetiden i Norge, ble det spekulert i en mislykket utvikling av Chapala som jernbaneknutepunkt og rekreasjonsområde, «et nytt Monte Carlo». Det skulle bygges en åtte kilometer lang demning mot sjøen, innvunnet land skulle utparselleres, og et casino, automobilklubb og yacht-klubb skulle også bli bygget. Det eneste «minnet» er navnet Christiania på en bydel/gate? ved sjøkanten,

## Referanser


## Eksterne lenker
*
Bjarni Guðmundsson

**Bjarni Ólafur Guðmundsson** (født 5. januar 1957) er en islandsk tidligere håndballspiller.

Guðmundsson har spilt landslagshåndball for Island, og står notert med 195 kamper og 386 scoringer. Guðmundsson deltok også for Island i OL i 1984.

## Referanser


## Eksterne lenker
*
Diffusjonsflamme

**Diffusjonsflamme** er hvor brensel blir omgjort til gass enten fra fast stoff (pyrolyse) eller fra væske (fordamping). Flammen kan da bare oppstå der hvor den brennbare gassen er i kontakt med oksygen. Dette medfører at en diffusjonsflamme kan ses på som hul. Inne i flammen er det ren gass som trenger oksygen for å kunne forbrenne. En måte å forestille seg dette på kan være se for seg en ballong. Luften inne i ballongen representerer branngassene og gummien representerer den hinnen hvor gassen blandes med luft. Da vil det kun være gummien i ballongen som kan brenne og ikke luften. Flammen er således hul.

## Eksterne lenker
* «Diffusjonsflamme» hos Kollegiet for brannfarlig terminologi
Forblandet flamme

**Forblandet flamme** oppstår når oksygen blandes inn i den brennbare gassen før den antennes. Det oppstår da en nesten gjennomsiktig blålig flamme. Det er denne typen flammer vi ser i sveiseapparater og i primuser. Det er en mekanisme lenger inn i apparatet som blander oksygen inn i gassen, slik at den allerede har en tilnærmet optimal blanding når den strømmer ut. Dette kalles for en ejektorvirkning.

## Eksterne lenker
* «Forblandet flamme» hos Kollegiet for brannfarlig terminologi
Brynjar Kvaran

**Brynjar Kvaran** (født 16. januar 1958) er en islandsk tidligere håndballspiller.

Kvaran har spilt landslagshåndball for Island, hvor han står notert med 116 kamper. Kvaran deltok også for Island i OL i 1984 og i 1988.

## Referanser


## Eksterne lenker
*
Studio 54

**Studio 54** er et Broadway-teater og tidligere diskotek-nattklubb som ligger på 54th Street i Midtown Manhattan i New York City. Bygningen åpnet i 1927 som **Gallo Operahus**. Det opererte som et underholdningssted under forskjellige navn frem til 1942, da CBS begynte å bruke det som et radio- og TV-studio kalt **Studio 52**.

Steve Rubell og Ian Schrager åpnet i 1977 en nattklubb i bygningen, og beholdt mange tidligere TV- og teatralske sett og navnga den for gaten sin. Klubben ble åpnet på toppen av disco-dans- og musikktrenden, og ble verdensberømt, kjent for sine kjendisgjestelister, restriktive (og subjektive) inngangsregler (basert på ens utseende og stil), utbredt ulovlig rusmiddelbruk, og åpenlys seksuell aktivitet i klubbens beryktede balkong og kjeller VIP-rom. Klubben ble lagt ned etter at grunnleggerne ble dømt for skatteunndragelse i 1980. De solgte klubben til Mark Fleischman, som gjenåpnet den, og solgte den deretter i 1984 til nye eiere, som stengte den i 1986.

Diskoteket ble skildret i filmen *[[54 (film)|54]]*, utgitt i 1998.

## Referanser


## Eksterne lenker
*
Guðmundur Kamban

**Guðmundur Kamban**, opprinnelig **Jónsson** (født 8. juni 1888 Litlabæ på Álftanesi på Island, skutt 5. mai 1945 i København i Danmark) var en islandsk dramatiker, regissør og forfatter. 

## Liv og virke
### Bakgrunn
Han ble født i nærheten av Reykjavík som sønn av kjøpmann Jon Hallgrimsson og Guðny Jónsdóttir Pálsson. Han ble student, og arbeidet i studietiden som journalist i en islandsk avis. 

I 1910 begynte han studier ved Københavns Universitet, hvor han spesialiserte seg i litteratur.

### Forfatter
I 1914 debuterte han med skuespillet *Hadda Padda* som samme år fikk urpremiere på Det Kongelige Teater og ble hyllet av litteraturkritikeren Georg Brandes. I 1915 flyttet han til New York, og giftet seg her med en av skuespillerne i *Hadda Padda* – Agnete Jensen Egeberg. De fikk en datter i 1921. Det lyktes ikke Kambam å etablere seg i USA, og i 1917 flyttet han tilbake til København med sin kone. Etter USA-oppholdet ble han en innbitt samfunnskritiker, ikke minst når det gjaldt samfunnets inhumane behandling av kriminelle.

I 1920 fikk han suksess på Dagmarteatret med stykket *Vi mordere* og ble ansatt som regissør ved samme teater. Stykket ble også vist i Oslo, hvor hovedrollen *Norma*, ble spilt av Johanne Dybwad. Kamban skrev også historiske romaner, basert på de islandske sagaer, deriblant Skálholttrilogien (1930-1932). I 1923 regisserte han filmen om *Hadda Padda* og i 1926 *Det sovende hus*. 

Han flyttet til London i 1934, og ble samme år æresdoktor i Island. I 1935 dro han videre til Berlin og vendte i 1938 tilbake til København. 

Under okkupasjonen av Danmark mottok Kamban tyske forskningsmidler, og ble heretter sett på som kollaboratør. Da de tyske styrkene kapitulerte den 5. mai ble han etter et håndgemeng skutt i sitt hjem av danske motstandsfolk. Hans lik ble siden ført til Island, hvor det ble begravet på Fossvogur kirkegård.

## Referanser


## Eksterne lenker
* 
*   ''We murderers; a play in three acts'', The Literature Collection
*  ''Hadda Pada'' by Guðmundur Kamban, gutenberg.org
Stratonike av Makedonia

**Stratonike** (gresk: Στρατoνικη; 200-tallet f.Kr.) var datter av Antiokos I Soter (281–261 f.Kr.), konge av Selevkideriket, og Stratonike av Syria.

Stratonike, oppkalt etter sin mor, ble gift med Demetrios II Aitolikos (278–229 f.Kr.), konge av Makedonia. Hun fødte ham en datter ved navn Apama en gang rundt 250 f.Kr. Perioden for deres ekteskap er ikke kjent, men det synes som om hun oppholdt seg i Makedonia fram til 239 f.Kr. Da forlot hun Demetrios II i avsky etter at han hadde tatt til seg en andre hustru, Fthia, datter av Olympias II av Epirus. Hun reiste da til Syria.

I Syria forsøkte hun forgjeves å få sin nevø Selevkos II Kallinikos (246–225 f.Kr.) til å hevne den fornærmelse hun var blitt utsatt for ved å erklære krig mot den makedonske kongen. I henhold til en annen redegjørelse håpet hun på å overtale Selevkos til gifte seg med henne, men monarken var helt og holdent opptatt av å gjenerobre Babylonia og de østlige provinsene av riket. Mens han var opptatt i øst, grep Stratonike, som en prinsesse av Selevkideriket, anledningen til å gjøre opprør mot ham i Antiokia, men da Selevkos kom vestover igjen ble hun forvist fra byen av dens borgere. Hun søkte da tilflukt østover i byen Seleukia ved bredden av Tigris. Selevkos fulgte etter, beleiret byen, tok henne til fange og fikk henne henrettet. Kanskje i år 235 f.Kr.

## Referanser


## Litteratur
* «Stratonice (4)»  i: Smith, William (red.) (1867): *Dictionary of Greek and Roman Biography and Mythology*, Boston
* Gabelko, O.L. & Kuzmin, Yu.N. (2008): «Matrimonial Policy of Demetrius II of Macedonia. New Solutions of Old Problems» i: *Vestnik drevnej istorii* 264, s. 141-164

## Eksterne lenker
* «Stratonice II», *Livius.org*
* «Stratonice of Macedon» , *Seleucid-genealogy.com*
Szuper Beton

**Utensilnord Ora24.eu** er et irsk-italiensk sykkellag. Laget hadde status som profesjonelt kontinentallag fra 2010 til 2012.

## Ryttere 2012

## Eksterne lenker
*
Henrik I av Bayern

**Henrik I av Bayern** (Henrik den trettekjære) (født 919 eller 921, død 1. november 955) var hertug av Bayern og sønn av den saksiske hertug Henrik I av Sachsen (Henrik Fuglefangeren) og hans andre kone Matilda av Ringelheim. Hans eldre bror Otto ble etter farens død utropt til hertug av Sachsen og i 962 til keiser av Det tysk-romerske rike. De tilhørte den saksiske adelsslekten Liudolfingene – oppkalt etter deres farfar Liudolf av Sachsen.

I 938 sluttet Henrik forbund med Ottos motstandere Eberhard av Franken og sin egen svoger Giselbert av Lothringen (gift med hans søster Gerberga) og gikk til kamp mot hertugen, godt oppildnet av sin mor Matilda som betraktet Henrik som sin yndlingssønn og helst ville foretrukket ham på tronen. Den taktisk dyktige Otto klarte imidlertid å slå ned opprøret i slaget ved Birten (939) og Henrik måtte flykte fra Tyskland og til Ludvig IV av Frankrike. Etter inngripen fra moren Matilda ble Otto raskt forsonet med sin bror og Henrik ble hentet tilbake og utropt til hertug av Lorraine. Her klarte han ikke å hevde sin autoritet, og kort tid etter (i 940) mistet han dette embetet. På nytt gikk han til angrep på Otto, men et attentatforsøk i Quedlinburg i påsken 941 ble avslørt og Henrik ble arrestert og holdt i fangenskap i Ingelheim. Han ble løslatt samme år, og i 948 giftet han seg med den bayerske adelskvinnen hertuginne Judith av Bayern, datter av hertug Arnulf av Bayern. Henrik ble dermed hertug av Bayern. Her utvidet han sin makt og sitt hertugdømme gjennom å utnytte krigen mellom ungarerne og Otto og å gå til krig mot et svekket Ungarn. Han allierte seg med sin bror og bidro til å bringe den tilfangetatte tysk-romerske dronning Adelaide til Pavia, mens Otto marsjerte mot Roma. Otto ble senere gift med Adelaide og ble kronet til keiser i Roma.

Henrik bidro i 953-954 til å slå ned opprøret fra Ottos sønn Liudolf og hans forbundsfelle Konrad den røde av Franken. Han døde i 955.

Foruten broren Otto og søsteren Gerberga hadde Henrik søsteren Hedwig (gift med Hugo den store og mor til kong Hugo Capet) og broren Bruno den store som ble erkebiskop i Köln og senere hertug av Lotharingia.

Henrik fikk ett barn med sin kone Judith, hertug Henrik II av Bayern. Henrik II ble far til Gisela av Ungarn (gift med St. Stefan I av Ungarn) og keiser Henrik II av Det tysk-romerske rike som ble keiser etter Otto IIIs død i 1002. Keiser Henrik II hadde ingen arvinger og med ham døde herresiden i Det ottonianske dynasti ut i 1024.

Henrik ble begravet i Niedermünster i Regensburg hvor også hans kone Judith er gravlagt.

## Referanser


## Eksterne lenker
* Liudolfingene på Store norske leksikon
Jierstivaara

**Jierstivaara** (nordsamisk: *Jierstavárri*) er et fjell i Enontekis kommune i finsk Lappland. Det ligger 15 kilometer øst for mellomriksveien mellom Kautokeino og Enontekis og 10 kilometer sørvest for innsjøen Pöyrisjärvi (Bievrrašjávri, 418 moh.). Jierstivaara har to topper, hvorav den nordligste er høyest med 646 moh. Den sørligste toppen er rundt 15&nbsp;m lavere og ligger ca 2,4&nbsp;km sør for toppunktet.  

## Fotnoter



## Referanser
Pentatonix

**Pentatonix** (ofte forkortet til PTX) er en amerikansk a cappella-gruppe på fem vokalister som kommer fra Arlington, Texas. Deres utgivelser, som for det meste er i popmusikk-stil, består av coverversjoner av eksisterende sanger. Musikken deres inneholder mye kraftig lav bass og et variert utvalg av vokalperkusjoner.

## Om bandet
Pentatonix ble dannet i 2011 og ble kjent etter at de vant den tredje sesongen av «The Sing-Off» på den amerikanske tv-kanalen NBC. Seieren ga dem en premie  amerikanske dollar og en platekontrakt med Sony Music. Etter å ha blitt utelatt fra Epic Records etter «The Sing-Off», opprettet de sin egen YouTube-kanal og får produsert musikken sin hos Madison Gate Records, et lite plateselskap som eies av Sony Pictures og som produserer filmmusikk. Pentatonix gjør dessuten ustrakt bruk av sosiale medier for å kommunisere med sine fans. De har nå over 11 millioner abonnenter og mer enn 1,7 milliarder visninger, og YouTube-kanalen PTXofficial ligger den dag i dag på 14.-plass i listen over musikkanaler med flest abonnenter, og er den på 51. plass på listen over kanaler med flest abonnenter. To av medlemmene, Scott Hoying og Mitch Grassi, driver i tillegg humor-webshowet Superfruit, med over 2,2 millioner abonnenter og 266 millioner visninger. Pentatonix' musikkvideo *Daft Punk* ble 19. februar blitt sett over 120 millioner ganger.

## Diskografi
### Studioalbum
* *[[PTX, Vols. 1 & 2]]* (2014)
* *[[PTX (album)|PTX]]* (2014)
* *[[That's Christmas to Me]]* (2014)
* *[[Pentatonix (album)|Pentatonix]]* (2015)
* *[[A Pentatonix Christmas]]* (2016)
*''We Need A Little Christmas'' (2020)

### EP-er
* *PTX, Volume 1* (2012)
* *PTXmas* (2012)
* *PTX, Vol. II* (2013)
* *PTX, Vol. III* (2014)

## Referanser


## Eksterne lenker
* 
*
«Vingtor»

**«Vingtor»** var et fly av typen Consolidated PBY-5 Catalina I og var det første flyet i «Catalina-avdelingen», forløperen til 333 skvadron. Flyet fløy sitt første tokt med norsk mannskap 17. april 1942, ført av flygerne Haakon Magnus Heireth Jørgensen og Birger Grinde.

## Bakgrunn
Før 333 (Norwegian) Squadron ble formelt opprettet, var avdelingen kjent som *Norwegian Detachment Woodhaven* underlagt 210 Squadron i Royal Air Force, deretter som selvstendig norsk enhet underlagt RAF Coastal Command under navnet *1477 (Norwegian) Flight*. Denne flighten bestod etterhvert av flyene «Vingtor», «Jøssing» og «Viking». «Vingtor», med RAFs serienummer W8424, kom til avdelingen i februar 1942 fra kanadiske 413 Squadron, og beholdt lenge kjennemerket det hadde benyttet der, QL-R. Flyet var ikke et amfibiefly, men et reint sjøfly.

Enheten, og «Vingtor», gjorde sitt første Special Duty-oppdrag natten mellom 1. og 2. mai 1942. Da ble to agenter satt i land i Leka. Også Nordahl Grieg deltok på dette toktet.

Senere samme måned, 22. mai, ble «Vingtor» benyttet på et tokt som førte til at hele mannskapet ble tildelt Krigskorset med sverd, Norges høyeste militære utmerkelse. To agenter, Eivind Viken og Ole Snefjellå, som opererte en radiosender kalt PI II på Staveneset i Sunnfjord, hadde sendt nødsignal om at de var i fare for å bli oppdaget og ba om å bli plukket opp. Den britiske offiseren John M. Turner hadde slekt i området og var godt kjent der, og ble med Catalina-mannskapet. Inne i Førdefjorden oppdaget mannskapet en færing med fem personer. I tillegg til de to radiooperatørene, var Chester og Petrine Saltskår, som hadde bistått agentene på Staveneset, og deres to år gamle sønn Harald ombord i båten. På dette toktet besto mannskapet på «Vingtor» av flygerne Finn Lambrechts, som også var sjef for avdelingen, Håkon Offerdal og Bjørn Stray Tingulstad, navigatør Per Wåge Lea, maskinist Hans Rønningen, telegrafist Constantin Christensen og skytterne Hans Bærewahr-Hansen og Agnar Næss.

Flyet ble i februar 1944 avgitt til en treningsskvadron i RAF, 131 Operational Trainig Unit. Ved avlevering hadde «Vingtor» fløyet 1800 timer ved skvadronen uten større uhell.

## Referanser


## Eksterne lenker

* «Dette skal de nye norske maritime patruljeflyene hete», fra forsvaret.no
* «Jomfruferd for norsk P-8A: Her er nye «Vingtor» i lufta for første gang», artikkel fra *[[Teknisk Ukeblad]]*
Ålholm stasjon

**Ålholm stasjon** er en S-togs-stasjon på Ringbanen. Den går under Roskildevej ca. 300 meter øst for Ålholm Plads og ble åpnet 8. januar 2005.

Anleggelsen av stasjonen har betydd, at man har plassert en lysreguleret fotgjengerovergang for passasjerer, som må krysse Roskildevej.

På den østlige enden av plassen foran er det en overbygget sykkelparkering – dels også avlåst. Nede på perrongene har man dessuten bak overbygget satt opp sykkelholdere, hvor syklene står under et halvtak. Men fordi stasjonen er bygget nedsenket i forhold til resten av området, så kommer den også i le for veggene bak.

Stasjonen har to trapper fra veien og ned til hver perrong: En kort trappe, som dreier og går ut til perrongen. Dessuten en lang og ikke fullt så bratt trappe med ramper, som fører ned til sykkelparkeringen.

|}
TPB AFK

***TPB AFK: The Pirate Bay Away From Keyboard*** er en svensk dokumentarfilm om fildelingsnettstedet The Pirate Bay, regissert av Simon Klose. Den ble utgitt 8. februar 2013. Dokumentaren forteller hvordan Peter Sunde, Gottfrid Svartholm Warg og Fredrik Neij tenker, og følger rettssaken som ble reist mot dem. 

## Produksjon
Innspillingen av *TPB AFK* startet i 2008. Nettsiden til filmen ble lansert 28. august 2010 sammen med en Kickstarter-kampanje for å samle inn  amerikanske dollar for å ansette en filmklippere etter The Pirate Bay-rettssaken. Pengeinnsamlings-kampanjen oppnåde målet sitt innen tre dager og samlet inn totalt  amerikanske dollar. 

I februar 2011 utdelte Konstnärsnämnden, tilsvarende Statens kunstnerstipend i Norge, prosjektet  svenske kroner i støtte.

## Filmvisning
Premieren av filmen ble holdt på Filmfestivalen i Berlin 8. februar 2013, og ble samtidig lagt ut til gratis nedlasting på The Pirate Bay og på YouTube. Filmen er utgitt under Creative Commons (CC BY-NC-SA 3.0), noe som betyr at filmen kan spres fritt, og en kortere versjon er tilgjengelig for å foreta alternative endringer..

26. februar 2013 ble filmen vist på SVT 1. I Norge ble filmen tilgjengelig på NRK 27. februar 2013 under tittelen *Slaget om Pirate Bay*.

## Forsøk på å hindre tilgang til filmen
I mai 2013 startet Hollywood-studioene Viacom, Paramount, Fox og Lionsgate, en innsats for å få Google Søk-lenker til dokumentaren sensurert, noe som ble kritisert av regissøren Simon Klose. I juni 2013, etter den første kontroversen, sendte HBO og Lionsgate flere falske varsler om brudd på den amerikanske loven *[[Digital Millennium Copyright Act]]* (DMCA) til Google og ba om fjerning av koblinger relatert til *TPB AFK*. Simon Klose tok da kontakt med Chilling Effects, som anbefalte ham å sende inn sitt eget varsel i henhold til DMCA når han hadde funnet ut om Google hadde gjennomført sensuren. To måneder senere ble de sensurerte lenkene synlige igjen, noe som først skjedde etter offentlige klager fra Klose.

## Galleri
Skjermbilder fra filmen.

Fil:2 GOTTFRID.tif|Gottfrid Svartholm Warg.
Fil:3 PETER.tif|Peter Sunde.
Fil:4 Monique Wadsted, Hollywood's Swedish Lawyer.tif|Monique Wadsted.
Fil:5 Pionen Data Centre.tif|Pionen som er et datasenter i Stockholm i Sverige.
Fil:6 The Server (The Pirate Bay).tif|Servere som ble benyttet til å drifte The Pirate Bay.


## Referanser


## Eksterne lenker
* 
*
Kristján Arason

**Kristján Arason** (født 23. juli 1961) er en islandsk tidligere håndballspiller.

Arason har spilt landslagshåndball for Island, hvor han står notert med 245 kamper og 1123 mål. Arason representerte Island i OL i 1984 og i 1988.

## Privat
Arason er gift med Þorgerður Katrín Gunnarsdóttir, parlamentarisk politiker i Island.

## Referanser


## Eksterne lenker
*
Sigurður Gunnarsson

**Sigurður G. Gunnarsson** (født 11. september 1959) er en islandsk tidligere håndballspiller.

Gunnarsson har spilt landslagshåndball for Island, hvor han står notert med 202 kamper og 493 mål. Gunnarsson deltok også for Island i OL i 1984 og i OL i 1988.

## Referanser


## Eksterne lenker
*
Allround-NM på skøyter 1984 for damer

**Allround-NM på skøyter 1984 for damer** ble avholdt 25. og 26. februar 1984 på Sørmarka kunstisbane, Stavanger.Teknisk arrangør var Stavanger Skøyteklubb. Det ble også arrangert Junior-NM for damer samtidig.

Norgesmestere ble Tone R. Hølstad, Lillehammer SK for senior damer og Edel Therese Høiseth, IF Herkules for junior damer. Edel Therese Høiseth ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester.

## Sammenlagt senior

## Sammenlagt junior

:* = vinner på grunn av minst tre distanseseire.

## Kilder
* 
* 
* 
* 

## Eksterne lenker
* 
*
Steinar Birgisson

**Júlíus Steinar Birgisson** (født 25. mai 1955) er en islandsk tidligere håndballspiller.

Birgisson har spilt landslagshåndball for Island, hvor han står notert med 91 kamper og 121 mål. Birgisson deltok også for Island i OL i 1984.

## Referanser


## Eksterne lenker
*